כובע טירולי

ממוזער|upright=1.3|חברי ארגון הרובאים הטירוליים ("standschützen") חובשים סגנונות כובעים מסורתיים כחלק מתלבושת כפרית. משמאל לימין: בולצאנו (דרום טירול), ליאנץ (מזרח טירול), אבפלטרסבאך (מזרח טירול), קלטרן (דרום טירול), ינזיין (דרום טירול)
ממוזער|כובע טירולי עם עיטור גמסברט
כובע טירולי (בגרמנית: , באיטלקית: ), המכונה גם כובע בווארי או כובע אלפיני, הוא סוג של כובע שמקורו באזור טירול שבהרי האלפים, אזור המשתרע כיום על פני חלקים מאוסטריה, גרמניה, איטליה ושווייץ. הכובע הוא מרכיב מרכזי ומובהק בלבוש העממי המקומי, הטראכט (Tracht).

 תיאור 
כובע טירולי טיפוסי עשוי מלבד ירוק, ובמקור היה בעל כתר ההולך ומצטמצם עד לכדי קצה מחודד, ושוליים ברוחב של כף יד בקירוב. סגנון זה היה נפוץ במיוחד בעמק צילר שבטירול האוסטרית."[T]he pointed, green, felt hat with a hand-wide brim, which came from South Tyrol, especially from the Ziller valley, earned such a reputation that it was referred to as a Tyrolean hat." Heinrich Heine: Reisebilder II: 1828–1831: Kommentar, Volume 6. Akademie Verlag, 2003, p. 232

הכובעים הטירוליים שונים מעט האחד מהשני בצורה וברוחב השוליים. מעבר לכך, הם מאופיינים בעיטורים הכוללים חוט קלוע וצבעוני, וכן זר פרחים, נוצות או "מברשת" המוצמדת לצידו של הכתר. ה"מברשת" המסורתית, המכונה "גמסברט" ("Gamsbart"), עשויה משערות של יעל אלפיני. גמסברט גדול ומרשים עשוי להכיל אלפי שערות, ועלותו עשויה להגיע ל־2,500–3,000 דולר.Genuine Gamsbart, Ernst Licht Imports, מאי 2021 העיטור מופיע במגוון צורות ולעיתים משולב גם בנוצות.Kilgour, Ruth Edwards (1958). A Pageant of Hats Ancient and Modern. R. M. McBride Company.

 היסטוריה 
במהלך המאה ה-19 וה-20 התפתח הלבוש הטירולי למידה מסוימת של אחידות חזותית. עם זאת, בתלבושות הכפריות המקומיות בטירול שרדו סגנונות שונים של כובעים טירוליים מאז שנות ה-1830–1840, אם כי בהשפעת אופנות התקופה. הצורות המקוריות נעו בין כובעים גבוהים בעלי שוליים צרים יחסית בצפון טירול, שהיו שקועים במרכזם, לבין כובעים נמוכים ורחבי שוליים בנפות היין של דרום טירול.

בהמשך הפך הכובע הטירולי לסמל מייצג של התרבות הטירולית ולאייקון תיירותי, בעיקר באירועי פולקלור ובפסטיבלי בירה כגון אוקטוברפסט במינכן. לכך תרמה גם הופעתן של להקות מוזיקה עממית שחבשו תלבושות "מקומיות" ססגוניות. בשנת 1962 כתב המוזיקאי בילי מו את השיר "Ich kauf' mir lieber einen Tirolerhut" ("אני מעדיף לקנות לי כובע טירולי"), שחיזק את הזיקה בין הכובע למוזיקה עממית אלפינית. בשנת 1965 הופק מחזמר קומי בשם זהה.Ich kauf mir lieber einen Tirolerhut, Moviepilot.de

הכובע הטירולי זכה לפרסום נוסף בזכות אדוארד השמיני, מלך הממלכה המאוחדת לשעבר, שלאחר ויתורו על הכתר שהה לעיתים קרובות בשטיריה שבאוסטריה והרבה לחבוש כובע בסגנון טירולי, אף כי לא היה זה כובע שמקורו באזור טירול עצמו.Lexikon der Herrenmode, Musterschmidt, 1960 נטען כי הכובע הטירולי שימש השראה לכובע הומבורג, סגנון כובעים שהופץ מחוץ לאזור דוברי הגרמנית בידי סבו, אדוארד השביעי.

 גלריה 

 קישורים חיצוניים 

 הערות שוליים 

טירולי
קטגוריה:אוסטריה: תרבות
קטגוריה:טירול